open-index/open-wikipedia-markdown huggingface dataset:
Tytöstä tyttöön

**Tytöstä tyttöön** on yhdysvaltalainen musikaalinen komediaelokuva vuodelta 1968, jossa pääosaa esittää Elvis Presley. Elokuvan ohjasi Norman Taurog, joka oli ennen elokuvaa ohjannut useita muita Presleyn elokuvia. *Tytöstä tyttöön* oli Taurogin viimeinen elokuva, sillä pian elokuvan jälkeen hän sokeutui. Elokuva sisältää kappaleen ”A Little Less Conversation”, jonka alankomaalaisen artistin Junkie XL:n remix palautti Presleyn albumimyyntilistoille kansainvälisesti vuonna 2002. Elokuvassa Presley näyttelee toisen kuuluisan laulajan Rudy Valléen kanssa. 

## Roolit

## Lähteet

## Aiheesta muualla
*
The Daily

**The Daily** on *[[The New York Times]]* -lehden vuodesta 2017 lähtien tuottama podcast-ohjelma. Ohjelmassa The New York Times -lehden toimittaja Michael Barbaro keskustelee lehden toimittajien ja kirjeenvaihtajien kanssa näiden lehteen kirjoittamista ajankohtaisista artikkeleista. Podcastista julkaistaan uusi jakso kuutena päivänä viikossa. Jokainen jakso kestää noin 20 minuuttia.

The Daily on noussut nopeasti hyvin suosituksi podcastiksi. The New York Timesin omien tilastojen mukaan pelkästään elokuun 2017 aikana 3,8 miljoonaa ihmistä kuunteli podcastia. Podcast on kuuntelijoille ilmainen ja se rahoitetaan mainostuloilla.

## Lähteet

## Aiheesta muualla
* The Daily
Todd Young

**Todd Young** (s. 24. elokuuta 1972 Lancaster, Pennsylvania) on yhdysvaltalainen republikaanipoliitikko. Hän on toiminut Indianan osavaltion toisena senaattorina Yhdysvaltain senaatissa vuodesta 2017 lähtien. Hänen nykyinen senaattorinkautensa päättyy tammikuussa 2029.

## Ura

Ennen politiikkaan lähtemistä Young työskenteli pitkään Yhdysvaltain asevoimissa. Young sai alemman korkeakoulututkinnon vuonna 1995 Yhdysvaltain laivastoakatemiasta ja liittyi sen jälkeen merijalkaväkeen. Merijalkaväessä Young työskenteli ensin miehittämättömien ilma-alusten parissa ja myöhemmin vastasi merijalkaväen rekrytointitoiminnassa Chicagossa ja luoteis-Indianassa. Young lähti armeijasta vuonna 2000 kapteenin arvoisena.

Politiikassa Young työskenteli vuosina 2001–03 Indianan senaattori Richard Lugarin palveluksessa. Vuosina 2011–17 Young toimi Indianan osavaltion 9. vaalipiirin kongressiedustajana, minkä jälkeen hän pyrki onnistuneesi Yhdysvaltain senaattiin.

## Yksityiselämä
Young on ollut vuodesta 2005 lähtien naimisissa Jenny Tuckerin kanssa. Heillä on useita yhteisiä lapsia.

## Lähteet
### Viitteet

## Aiheesta muualla

* Todd Youngin kotisivut
KFC Rhodienne-De Hoek

**Koninklijke Football Club Rhodienne-De Hoek** on jalkapalloseura Sint-Genesius-Roden kunnasta. Seura perustettiin vuonna 1894 nimellä **Racing Football Club**. Racing voitti kuusi Belgian mestaruutta 1800-luvun lopulla ja 1900-luvun alussa. Seura on fuusioitunut usean kerran historiansa aikana. Nykyisen nimen se otti käyttöönsä vuonna 2010.

## Lähteet
K. Beerschot VAC

**Koninklijke Beerschot Voetbal en Atletiek Club** oli jalkapalloseura Antwerpenin kaupungista. Seura perustettiin vuonna 1899, kun osa Royal Antwerp FC:n pelaajista siirtyi pois aikaisemmasta seurastaan. Seura voitti 1920- ja 1930-luvulla yhteensä seitsemän Belgian mestaruutta. Seura lopetti toimintansa vuonna 1999.

## Lähteet
Glyserolidehydrataasi

**Glyserolidehydrataasi** on lyaaseihin kuuluva entsyymi. Glyserolidehydrogenaasia tavataan useissa bakteereissa ja viruksissa. Se osallistuu näissä eliöissä glyserolin aineenvaihduntaan. Glyserolidehydrataasin EC-numero on EC 4.2.1.30. Entsyymiä voidaan käyttää orgaanisen kemian synteeseissä.

## Rakenne ja ominaisuudet
Glyserolidehydrataasi koostuu tyypillisesti kahdesta tai useammasta alayksiköstä. Yksiköt voivat olla keskenään erilaisia, kuten *Klebsiella*-suvun bakteereilla, joilla toinen on massaltaan suurempi ja toinen pienempi. Yksiköt voivat myös olla keskenään samanlaisia. Esimerkiksi *Lactobacillus reuteri* -lajin entsyymi koostuu neljästä keskenään samanlaisesta alayksiköstä. Glyserolidehydrataasi vaatii koentsyymikseen kobamamidien eli adenosyylikobalamiinin. Glyserolidehydrataasi käyttää substraattinaan erityisesti glyserolia, josta se muodostaa 3-hydroksipropanaldehydiä. Entsyymi voi käyttää substraatteinaan eräitä muitakin polyalkoholeja, kuten glykolia ja propyleeniglykolia, joista muodostuu asetaldehydiä ja propionialdehydiä. Korkeat glyserolipitoisuudet inhiboivat glyserolidehydrataasin, ja inaktivoituneen entsyymin aktivoimiseen tarvitaan toinen entsyymi, glyserolidehydrataasireaktivaasi.

Glyserolidehydrataasin katalysoiman reaktion mekanismin ensimmäisessä vaiheessa kofaktorina toimivan kobamamidin koboltti-ionin ja adenosyyliryhmän välinen sidos katkeaa, jolloin adenosyyliryhmästä muodostuu radikaali. Tämä radikaali reagoi glyserolin kanssa ottaen tältä vastaan protonin abstraktioreaktiolla, jolloin glyserolista muodostuu radikaali. Tämä radikaali toisiintuu niin kutsutuksi visinaaliseksi dioliksi, jossa samaan hiiliatomiin on sitoutunut kaksi hydroksyyliryhmää. Tuote on edelleen radikaali, joka ottaa vastaan protonin adenosyyliryhmältä, jolloin muodostuu uudelleen adenosyyliradikaali. Tuote on visinaalinen dioli, joka hajoaa hydroksipropionaldehydiksi ja vedeksi.

Glyserolidehydrataasin tuote voidaan edelleen pelkistää 1,3-propaanidioliksi erään alkoholidehydrogenaasin katalysoimana. 1,3-propaanidiolin teollinen tuotanto perustuu bioteknilliseen prosessiin lähtien glyserolista, ja glyserolidehydrataasilla on siinä keskeinen entsyymi.

## Lähteet
Chilen tunnustuksellinen luterilainen kirkko

**Chilen tunnustuksellinen luterilainen kirkko** (*Iglesia Luterana Confesional de Chile–ILC-CHILE*) on luterilainen kirkko, joka toimii Chilessä Etelä-Amerikassa. Kirkon jäsenmäärä on noin 135.

## Nykytilanne
Kirkolla on noin 135 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, Instituto Biblico Luterano.

## Lähteet
Pyhän Pietarin kirkko (South Somercotes)

**Pyhän Pietarin kirkko** () on käytöstä poistettu kirkkorakennus South Somercotesin kylässä Englannissa. Se on pääosin rakennettu 1200-luvulla, mutta torni on lisätty myöhemmin.

Kirkko tunnetaan nimellä "Queen of the Marsh", mikä johtuu sen tornista, joka on vuosisatojen ajan ollut merenkävijöiden maamerkkinä. Sen omistaa Churches Conservation Trust.

## Lähteet
RFC de Liège

**Royal Football Club de Liège** eli **RFC de Liège** on jalkapalloseura Liègen kaupungista. Seura on perustettu vuonna 1892. Liège voitti ensimmäisenä joukkueena Belgian mestaruuden vuonna 1896. Seura voitti vielä 1800-luvulla kaksi mestaruutta lisää sekä 1950-luvulla kaksi mestaruutta. Kaudella 2017–2018 Liège pelasi Belgian kolmanneksi korkeimmalla sarjatasolla.

Seuran matrikkelinumero on 4, mikä tarkoittaa että seura oli neljäs seura, joka rekisteröityi Belgian jalkapalloliittoon.

RFC Liège saavutti kuuluisuutta 1990-luvun alussa, kun sen johto ei suostunut vapauttamaan pelaajaansa Jean-Marc Bosmania toiseen seuraan, vaikka tämän sopimus seuran kanssa oli umpeutunut. Tämä johti lopulta niin sanottuun Bosman-päätökseen, jolla oli kauaskantoisia seurauksia koko Euroopan jalkapalloiluun.

Seura tunnetaan myös "kodittomana seurana", sillä 1990-luvun alkupuolella tapahtuneen konkurssin ja entisen kotistadionin Stade Vélodrome de Rocourtin vuonna 1995 tapahtuneen myynnin ja purun jälkeen RFC Liège onkin pelannut useilla eri stadioneilla Liègessä ja sen lähikunnissa.

## Lähteet
Todo esto es la música

**Todo esto es la música** on Serafín Zubirin esittämä kappale, joka edusti Espanjaa vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 14. 37 pisteellä.

## Lähteet
Nous, on veut des violons

**Nous, on veut des violons** on Morganen esittämä kappale, joka edusti Belgiaa vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 20. 11 pisteellä.

## Lähteet
Ze Rak Sport

**Ze Rak Sport** () on Dafna Dekelin esittämä kappale, joka edusti Israelia vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 6. 85 pisteellä.

## Lähteet
Yaz Bitti

**Yaz Bitti** on Aylin Vatankoşin esittämä kappale, joka edusti Turkkia vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 19. 17 pisteellä.

## Lähteet
Ólou tou kósmou i elpída

**Ólou tou kósmou i elpída** (, ”Koko maailman toivo”) on Kleopátran (Cleopatra) esittämä kappale, joka edusti Kreikkaa vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 5. 94 pisteellä.

## Lähteet
Helokit

**Helokit** (*Oenothera*) on horsmakasvien (Onagraceae) heimoon kuuluva kasvisuku. Sukuun kuuluu lajien määrittelytavasta riippuen noin 150–500 lajia. Useimmat suvun lajit kasvavat Pohjois-Amerikassa, mutta monia helokkilajeja viljellään myös koristekasveina. Suomen luonnossa on havaittu noin 15:ttä eri helokkilajia.

Helokit ovat yksi- tai kaksivuotisia ruohovartisia kasveja. Niiden varret ovat karvaisia ja kasvutavaltaan pystyjä. Lehdet ovat muodoltaan suikeita ja lehtiruusukkeessa olevat lehdet ovat yleensä leveämpiä kuin varsilehdet. Kukat sijaitsevat yksittäin ylimmissä lehtihangoissa. Kukissa on neljä verholehteä, jotka ovat usein taakäänteisiä. Kukissa on myös neljä terälehteä, jotka ovat väriltään keltaisia. Heteitä on kahdeksan kappaletta ja emissä on yksi vartalo, mutta luotti on neliliuskainen. Hedelmä on nelilokeroinen kota. Kesäkynttilät (*Gaura*) yhdistetään nykyisin helokkeihin.

## Lajeja, alalajeja ja lajiristeymiä
* *[[dyynihelokki|Oenothera ammophila]]* – dyynihelokki (syn. *Oenothera oakesiana*)
* *[[iltahelokki|Oenothera biennis]]* – iltahelokki
* *[[hallavahelokki|Oenothera canovirens]]* – hallavahelokki eli rennerinhelokki
* *[[baltianhelokki|Oenothera casimiri]]* – baltianhelokki
* *[[hohtohelokki|Oenothera coronifera]]* – hohtohelokki
* *[[karheahelokki|Oenothera depressa]]* – karheahelokki
* *[[tappihelokki|Oenothera ersteinensis]]* – tappihelokki
* *[[peijahelokki|Oenothera fallax]]* – peijahelokki
* *[[mailahelokki|Oenothera fruticosa]]* – mailahelokki
** ''Oenothera fruticosa'' subsp. ''glauca'' – kultahelokki (syn. *Oenothera tetragona*)
* *[[jättihelokki|Oenothera glazioviana]]* – jättihelokki eli oranssihelokki
* *[[torvihelokki|Oenothera jamesii]]* – torvihelokki
* *[[saksanhelokki|Oenothera hoelscheri]]* – saksanhelokki
* *[[teksasinhelokki|Oenothera kunthiana]]* – teksasinhelokki
* *[[liuskahelokki|Oenothera laciniata]]* – liuskahelokki
* *[[pellavahelokki|Oenothera linifolia]]* – pellavahelokki
* *[[isohelokki|Oenothera missouriensis]]* – isohelokki
* *[[moravianhelokki|Oenothera moravica]]* – moravianhelokki
* *[[täplähelokki|Oenothera muricata]]* – täplähelokki (syn. *Oenothera rubricaulis*)
* *[[argentiinanhelokki|Oenothera parodiana]]* – argentiinanhelokki
* *[[silmähelokki|Oenothera parviflora]]* – silmähelokki
* *[[kaitahelokki|Oenothera perangusta]]* – kaitahelokki eli pohjanhelokki
* *[[kääpiöhelokki|Oenothera perennis]]* – kääpiöhelokki
* *[[loistohelokki|Oenothera pilosella]]* – loistohelokki
* *[[ruusuhelokki|Oenothera rosea]]* – ruusuhelokki
* *[[hämyhelokki|Oenothera rubricauloides]]* – hämyhelokki
* *[[ratahelokki|Oenothera scandinavica]]* – ratahelokki
* *[[komeahelokki|Oenothera speciosa]]* – komeahelokki
* *[[tankihelokki|Oenothera stricta]]* – tankihelokki
* *[[liekkihelokki|Oenothera versicolor]]* – liekkihelokki
* *[[puolanhelokki|Oenothera wratislawiensis]]* – puolanhelokki (syn. *Oenothera* × *wratislawiensis*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Oenothera''
* Suomen Lajitietokeskus: Helokit – ''Oenothera''
Guatemalan luterilainen kirkko

**Guatemalan evankelis-luterilainen kirkko** (*Iglesia Luterana en Guatemala (ILG)*) on luterilainen kirkko, joka toimii Guatemalassa Keski-Amerikassa. Kirkon jäsenmäärä on noin 4 200.

## Nykytilanne
Kirkolla on 9 seurakuntaa, joissa on noin 4 200 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, Centro Luterano De Estudios Teologicos (CLET).

## Lähteet

## Aiheesta muualla
* Kirkon kotisivut
Demakin sulttaanikunta

**Demakin sulttaanikunta** oli Jaavalla 1400- ja 1500-luvulla sijainnut islamilainen kuningaskunta ja ensimmäinen laatuaan saarella. Demakin sulttaanikunnan perusti Majapahitin kuningaskunnan prinssi Raden Patah. Sulttaanikunta sijaitsi Jaavan saaren pohjoisrannikolla, mistä käsin se pyrki laajentamaan vaikutusvaltaansa ja islamia saaren keskiosiin. 1600-luvulle tultaessa Demak oli jo sulautunut Keski-Jaavaa hallinneeseen Mataramin sulttaanikuntaan.

1800-luvulla alankomaalaiset kannustivat jaavalaisia alaisiaan jättämään tekemättä pyhiinvaelluksen Mekkaan ja matkustamaan sen sijaan Demakin alueelle, koska perinteen mukaan seitsemän pyhiinvaellusta Demakiin oli saman arvoinen teko kuin yksi Mekkaan.

## Katso myös

* Islam Indonesiassa

## Lähteet
* 
### Viitteet
Karoonvyölisko

**Karoonvyölisko** (*Karusasaurus polyzonus*) on vyöliskojen heimoon kuuluva liskolaji. Lisko on raskaasti panssaroitu, ja elää kallioilla Etelä-Afrikan ja Namibian kuivilla seuduilla. Se luettiin aiemmin vyöpyrstöliskojen (*Cordylus*) sukuun.

## Ulkonäkö ja koko
Karoonvyölisko on suurikokoinen vyölisko, jolla on litistynyt ruumis, kehittyneet raajat ja hieman ruumista pidempi häntä. Sen pituus kuonosta peräaukkoon voi olla 11,3 senttiä, mutta se jää keskimäärin 9–10,5-senttiseksi. Sillä on paksuja suomuja selässä ja hännässä, ja sen pehmeää alapuolta suojaavat terävät piikit. Aikuisten yksilöiden väri vaihtelee suuresti sijainnista riippuen, mutta poikaset ovat väriltään yhtenäisempiä. Aikuisilla voi olla turkooseja, oliivinvihreitä tai punertavanruskeita kuvioita. Rannikkoseuduilla tavataan myös mustaa muotoa. Kaikille populaatioille tunnusomaista on kuitenkin musta läikkä niskan sivussa, korvien ja eturaajojen välissä.

## Levinneisyys ja elinympäristö
Karoonvyölisko on mahdollisesti vyöliskojen laajimalle levinnein laji. Se on kotoperäinen Etelä-Afrikan länsi- ja keskiosissa ja Namibian eteläosissa. Idässä levinneisyysalue ulottuu lähes Lesothon rajalle asti. Aiempia Lesothosta ja KwaZulu-Natalin rajaa pitkin tehtyjä havaintoja ei ole vahvistettu. Karoonvyöliskoa ei tavata eteläisiltä rannikkoalueilta. Karoonvyölisko elää puoliaavikoiden kallioilla. Se viihtyy alankomailla ja matalilla vuorenrinteillä.

## Elintavat
Karoonvyölisko on päiväaktiivinen ja lämmittää ruumiinsa paistattelemalla kallioilla. Raskaan panssarinsa takia lisko on hidas liikkeissään, mikä tekee siitä haavoittuvaisen saalistajille. Tästä johtuen se pysyttelee aina lähietäisyydellä kallionhalkeamista. Jos se näkee saalistajan, se pakenee koloonsa ja kiertää piikikkään häntänsä ruumiinsa ympärille. Karoonvyölisko vaanii kovakuoriaisia ja heinäsirkkoja lähellä halkeamaansa. Se tekee lyhyitä pyrähdyksiä napatakseen saaliinsa. Poikaset liikkuvat enemmän etsiessään ravintoa.

Liskoille epätavallista on se, että karoonvyöliskot elävät pieninä ryhminä, jotka valtaavat itselleen kallion. Eläin voi kaivaa tunnelin kiven alle maahan, ja horrostaa siinä talven ennen kuin lisääntymiskausi alkaa loppukeväällä. Karoonvyölisko on ovovivipaarinen, ja naaras synnyttää loppukesällä tai alkusyksyllä yhdestä viiteen elävää poikasta.

## Kuvagalleria

Cordylus polyzonus01.jpg
Cordylus polyzonus02.jpg
Cordylus polyzonus03.jpg
Karoo Girdled Lizard, black with lighter spots, on reddish brown rock.png


## Lähteet
Etelä-Afrikan vapaa evankelis-luterilainen synodi

**Etelä-Afrikan vapaa evankelis-luterilainen synodi** (*Free Evangelical Lutheran Synod in South Africa (FELSISA)*) on luterilainen kirkko, joka toimii Etelä-Afrikassa Afrikassa. Kirkon jäsenmäärä on 2 829.

## Historia
FELSISA:n juuret ovat Saksan Lüneburgin alueella 1800-luvun puolivälissä vaikuttaneessa hengellisessä herätyksessä. Tähän liittyi myös Hermannsburgin lähetysseura, jonka kautta monia muutti Etelä-Afrikkaan tukemaan evankeliumin julistusta pakanoiden keskuudessa. Vuonna 1892 nämä siirtolaiset perustivat FELSISA:n, sillä he eivät voineet enää olla kirkollisessa yhteydessä Saksan unioituneiden kirkkojen kanssa.

Syntymästään asti kirkko tuki Bleckmarin lähetysseuraa, joka on Saksan Itsenäisen evankelis-luterilaisen kirkon lähetysjärjestö. Sen ja kirkon oman lähetystyön myötä syntyi vuonna 1967 Luterilainen kirkko eteläisessä Afrikassa, jonka kanssa FELSISA oli jatkossakin tiiviissä yhteydessä. FELSISA alkoi pyrkiä läheisempiin yhteyksiin myös muiden tunnustuksellisten luterilaisten kirkkojen kanssa ja vuonna 1995 siitä tuli Kansainvälisen luterilaisen neuvoston jäsen.

## Nykytilanne
Kirkolla on 17 seurakuntaa, joissa on 2 829 jäsentä. Kirkon saksalainen historia näkyy edelleen, ja suurin osa sen seurakunnista toimittaa jumalanpalveluksensa saksan kielellä ja järjestää ylimääräisiä jumalanpalveluksia joko englanniksi tai afrikaansiksi. Muutama seurakunta käyttää vain englantia tai afrikaansia. Seurakunnat sijaitsevat Gautengin, Mpumalangan, KwaZulu-Natalin ja Länsi-Kapin alueilla. Kirkko kuuluu tunnustukselliseen luterilaiseen Kansainväliseen luterilaiseen neuvostoon.

## Lähteet

## Aiheesta muualla
* Kirkon kotisivut
Kesäkynttilät

**Kesäkynttilät** (*Gaura*) on horsmakasvien (Onagraceae) heimoon kuuluva kasvisuku. Sukuun kuuluu 20–30 lajia.

Toisinaan kesäkynttilät sijoitetaan helokkien (*Oenothera*) sukuun kuuluviksi.

Suvun lajeja käytetään koristekasveina.

## Lajeja
* *[[punakesäkynttilä|Gaura coccinea]]* – punakesäkynttilä
* *[[hentokesäkynttilä|Gaura gracilis]]* – hentokesäkynttilä eli sirokesäkynttilä
* *[[sirokesäkynttilä|Gaura lindheimeri]]* eli *Oenothera lindheimeri* – sirokesäkynttilä

## Lähteet

## Aiheesta muualla
* Finto: Kassu – Kasvien suomenkieliset nimet: ''Gaura''
Ljubim te pesmama

**Ljubim te pesmama** on serbialaisen laulajan Extra Nenan esittämä kappale, joka edusti Jugoslavian liittotasavaltaa vuoden 1992 Eurovision laulukilpailussa Ruotsin Malmössä. Kappale sijoittui Euroviisuissa 23 maan joukosta sijalle kolmetoista 44 pisteellä.

Paula Koivuniemi on levyttänyt laulun suomeksi nimellä ”Miksi luoksesi jäänyt en”. Siw Malmkvist on puolestaan laulanut kappaleen saksaksi nimellä ”Ein Hauch von Florenz”.

## Eurovision laulukilpailussa
Extra Nena esitti kappaleen vuoden 1992 Eurovision laulukilpailussa 9. toukokuuta esiintymispaikalla 20, Italian Mia Martinin edustuskappaleen ”Rapsodia” jalkeen ja ennen Norjaa edustanutta Merethe Trøania kappaleella ”Visjoner”. Kilpailun lopputuloksissa ”Ljubim te pesmama” sai 44 pistettä, jotka riittivät sijaan 13. Eniten pisteitä kappaleelle tuli Israelista.

Tämä oli viimeinen kerta, kun kilpailussa esiinnyttiin Jugoslavia-nimen alla sekä vuonna 1992 syntyneelle Jugoslavian liittotasavallalle ainoa osallistumiskerta Euroviisuissa tällä nimellä. Tämän edustuksen jälkeen Jugoslavia joutui osallistumiskieltoon kahdeksitoista vuodeksi hajoamissotien vuoksi. Jugoslavian liittotasavalta muuttui myöhemmin Serbian ja Montenegron valtioliitoksi ja palasi Eurovision laulukilpailuun tämän uuden nimen alla vuonna 2004.

## Lähteet

### Huomautukset
Amor d'água fresca

**Amor d'água fresca** on Dinan esittämä kappale, joka edusti Portugalia vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 26 pisteellä 23 maan joukosta sijalle 17.

## Lähteet
Mister Music Man

**Mister Music Man** on Daisy Auvrayn esittämä kappale, joka edusti Sveitsiä vuoden 1992 Eurovision laulukilpailussa Ruotsin Malmössä.  

Kappale sijoittui alun perin Sveitsin karsinoissa toiseksi, mutta nousi edustajaksi käytyä ilmi Geraldine Olivierin esittämän voittaneen kappaleen "Soleil, soleil" rikkoneen karsintojen sääntöjä.

Kappale sijoittui Euroviisuissa 23 maan joukosta sijalle 15. 32 pisteellä.

## Lähteet
Bruce Crump

**Bruce Hull Crump, Jr** (17. heinäkuuta 1957 – 16. maaliskuuta 2015) oli yhdysvaltalainen rumpali, joka tunnetaan Molly Hatchet -yhtyeen alkuperäisjäsenenä. Crump soittaa yhtyeen tunnetuimmilla kappaleilla, kuten hitillä ”Flirtin’ with Disaster”. Hän soitti myös yhtyeissä Streetheart, Gator Country ja kuollessaan China Skyssa.

## Ura

Bruce Crump liittyi Molly Hatchetiin vuonna 1975. Hän oli tuolloin high schoolissa, jossa aloitteleva southern rock -yhtye Molly Hatchet kävi esiintymässä. Pian ystävänsä kautta Crump kuuli yhtyeen etsivän rumpalia. Hän otti yhteyttä Molly Hatchetiin ja pääsi liittymään yhtyeeseen.

Molly Hatchet levytti debyyttialbuminsa vuonna 1978. Albumi myi kultaa ja nosti yhtyeen suosioon. Yhtye levytti seuraavina vuosina neljä studioalbumia. 1980-luvun alussa yhtyeen jäsenet alkoivat riidellä ja muut erottivat Crumpin vuonna 1982. Hänen tilalleen otettiin B.B. Borden. Crump palasi kuitenkin Molly Hatchetiin ja soitti studioalbumeilla *[[The Deed Is Done]]* (1984) ja *[[Lightning Strikes Twice]]* (1989) sekä livealbumilla *[[Double Trouble Live]]* (1985). Crump erosi yhtyeestä vuonna 1990 perustettuaan perheen. 

Molly Hatchetin jälkeen Crump kuului kanadalaiseen Streetheart-yhtyeeseen. 1990-luvusta alkaen hän oli epäaktiivinen musiikkialalla ja työskenteli sen sijaan kiinteistönvälittäjänä ja verkkosivustojen suunnittelijana.

Vuonna 2005 Crump perusti vanhojen Molly Hatchet -yhtyetovereidensa kanssa Gator Country -yhtyeen. Gator Country julkaisi singlen ”Oh Atlanta” ja livealbumin. Ennen kuolemaansa hän kuului China Sky -yhtyeeseen. Hänellä oli vuodesta 2013 myös oma yhtye nimeltä Red Star Crush.

Kun Crump ei ollut levyttämässä tai keikalla, hän antoi yksityistä rumpuopetusta kotonaan.

## Yksityiselämä

Crump syntyi Memphisissä, Tennesseessä, mutta varttui Jacksonvillessä, Floridassa. Hän oli naimisissa ja neljän lapsen isä. Hänen kaksi poikaansa ovat myös rumpaleita. 1990-luvusta alkaen Crump asui Midlothianissa, Virginiassa, mutta piti kotinaan Richmondia.

Heinäkuussa 2002 Crumpilla diagnosoitiin kurkkusyöpä. Hän joutui käymään loppuelämänsä syöpähoidoissa mutta pystyi työskentelemään sairaudesta huolimatta. Crump kuoli syövän aiheuttamiin komplikaatioihin 16. maaliskuuta 2015.

## Lähteet

 

## Aiheesta muualla
*Bruce Crumpin muistosivu
Vuokko Piekkala

**Vuokko Tuulikki Piekkala** (s. 1. joulukuuta 1963 Somero) on suomalainen juristi ja entinen valtakunnansovittelija. Lisäksi hän on kirkkoneuvos ja entinen kirkon työmarkkinalaitoksen työmarkkinajohtaja.

Piekkala on aiemmin toiminut Opetushallituksen palveluksessa sekä Kuntaliiton lakimiehenä ja neuvottelupäällikkönä. Hän on toiminut Kirkon työmarkkinalaitoksen työmarkkinajohtajana toimivana kirkkoneuvoksena 1.8.2013 alkaen ja sitä ennen vuodesta 2004 Kunnallisella työmarkkinalaitoksella opetus- ja sivistystoimen palvelusuhdeasioiden neuvottelupäällikkönä.

## Valtakunnansovittelijana
Piekkala aloitti neljän vuoden määräaikaisena valtakunnansovittelijana 6. elokuuta 2018. Hän oli työnantajajärjestöjen ehdotus, ja työntekijäjärjestöt hyväksyivät ehdotuksen. Piekkalan valintansa jälkeen esittämä linjaus, että valtakunnansovittelijan toimistolta on turha tulla toivomaan liittokierroksen avaaja-alaa kovempia palkankorotuksia, herätti työntekijäjärjestöissä hämmästystä. Paheksuntansa esittivät muun muassa Rakennusliiton puheenjohtaja Matti Harjuniemi, STTK:n edunvalvontajohtaja Katarina Murto, Tehyn puheenjohtaja Millariikka Rytkönen ja PAMin entinen 2. varapuheenjohtaja Kaarlo Julkunen. Piekkalan edeltäjä Minna Helle irtisanoutui kesken kauden siirtyäkseen Teknologiateollisuuden työmarkkinajohtajaksi.

Epäluottamus Piekkalaa kohtaan vaikutti vuoden 2019 postikiistan sovitteluun. Pääministeri Antti Rinteen aloitteesta valtakunnansovittelija korvattiin väliaikaisesti neljän työmarkkinakonkarin ryhmällä, mutta Elinkeinoelämän keskusliiton mielestä tällainen toimi nakersi valtakunnansovittelijan arvovaltaa. Työntekijöiden edustajien arvostelu Piekkalan toimintaa kohtaan kiihtyi tammikuussa 2020. Julkisesti häntä arvostelivat ainakin STTK:n puheenjohtaja Antti Palola, SAK:n hallituksen varapuheenjohtaja Matti Huutola ja Rakennusliiton puheenjohtaja Matti Harjuniemi.

Piekkala ei hakenut jatkokautta, ja hänen seuraajansa Anu Sajavaara aloitti valtakunnansovittelijana 6. elokuuta 2022.

## Lähteet
One Step Out of Time

**One Step Out of Time** on Michael Ballin esittämä kappale, joka edusti Isoa-Britanniaa vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa toiseksi 139 pisteellä.

## Lähteet
Nain (Newfoundland ja Labrador)

**Nain** on kunta ja asutuskeskus Newfoundlandiin ja Labradoriin kuuluvan Labradorin rannikolla. Nain on myös Nunatsiavutin hallinnollinen pääkaupunki. Sen asukasluku oli vuonna 2016 yhteensä 1&nbsp;125 ja asukkaiden valtaosa on inuiteja. Asutuskeskus sai alkunsa herrnhutilaisesta lähetysasemasta.

## Historia

Nykyinen Nain sai alkunsa herrnhutilaisesta lähetysasemasta, joka perustettiin vuonna 1771. Lähetysasema toimi aina 1900-luvulle saakka esimerkiksi kalastusta ja metsästystä harjoittaneiden inuitien tukikohtana. Kiinteää asutusta ei heti syntynyt, sillä inuitit liikkuivat pitkään paikasta toiseen vuodenaikojen mukaan. Kiinteästi lähetysasemalla asui eurooppalaistaustaisia lähetystyöntekijöitä. Lähetysaseman henkilökunta piti yllä varastoa ja kauppa-asemaa vuoteen 1926 saakka, jolloin paikka siirtyi Hudsoninlahden kauppakomppanian alaisuuteen. 1940-luvulla asema siirtyi suoraan Newfoundlandin ja Labradorin hallinnon alaiseksi.

Nykyisin Nain on vuonna 2005 perustetun Newfoundlandin ja Labradorin alaisen autonomisen Nunatsiavutin hallinnollinen pääkaupunki. Lainsäädännöllinen pääkaupunki on Hopedalessa.

## Talous ja liikenne
Nainin asukkaiden pääelinkeino on kalastus. Tärkeimpiä saaliskaloja ovat nieriä ja lohi. Alueen rannikolla kulkee CN Marinen laivaliikennettä, ja lisäksi kaupunkiin pääsee vuoden ympäri ilmateitse.

## Väestö
Nainin asukasluku oli Kanadan vuoden 2016 väestönlaskennan mukaan 1&nbsp;125. Vuoden 2011 laskennassa asukasluku oli 1&nbsp;188. Väestön suuri valtaosa ilmoitti vuonna 2016 etniseksi taustakseen inuitin. Paikallisten asukkaiden enemmistö puhui äidinkielenään englantia. Inuktitutia puhui äidinkielenään 295 henkilöä.

## Lähteet
Sou fräi

**Sou fräi** on Marion Welterin ja Kontinentin esittämä kappale, joka edusti Luxemburgia vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 21. 10 pisteellä.

## Lähteet
Limerick FC

**Limerick Football Club** on jalkapalloseura Limerickin kaupungista. Vuonna 2018 seura pelaa Irlannin korkeimmalla sarjatasolla League of Ireland Premier Divisionissa.

Seura on perustettu vuonna 1937. Limerick haki heti samana vuonna paikkaa Irlannin pääsarjaan ja saikin sen, kun Dolphins of Cork vetäytyi liigasta. 1940-luvulla seura kohtalaista menestystä Irlannin liigassa, mutta ensimmäisen mestaruuden Limerick saavutti vasta kaudella 1959–60. FAI Cupin Limerick voitti vuonna 1971. Limerick voitti Irlannin mestaruuden jälleen kaudella 1979–80. Vuonna 1982 seura saavutti toisen FAI Cupin voiton. Vuonna 2006 seura vaihtoi nimekseen **Limerick 37**, joskin vaihtoi nimen takaisin Limerick FC:ksi vuonna 2009.

## Lähteet
Beroe

**Beroe** (lat.; ) voi viitata seuraaviin:

* Beroe eli Augusta Trajana eli Irenopolis, antiikin aikainen kaupunki Traakiassa, nykyinen Stara Zagora Bulgariassa
* Beroe, antiikin aikainen linnoitus Moesiassa, nykyinen Piatra Frecăţei Romaniassa
* PFK Beroe Stara Zagora, bulgarialainen jalkapalloseura

## Katso myös
* Beroia (lat. *Beroea*), useita paikkoja
PFK Beroe Stara Zagora

**Profesionalei Futbolei Klub Beroe Stara Zagora** eli **PFK Beroe Stara Zagora** tai vain **Beroe** on jalkapalloseura Stara Zagoran kaupungista. Kaudella 2021–2022 seura pelaa Bulgarian korkeimmalla sarjatasolla A PFG:ssä. Beroe on voittanut Bulgaria mestaruuden kertaalleen. Tämä tapahtui kaudella 1985–86. Bulgarian Cupin Beroe on voittanut vuosina 2010 ja 2013.

## Lähteet
Eija Pelkonen

**Eija Pelkonen** (s. 1961) on suomalainen virkamies, koulutukseltaan proviisori. Hän toimi Fimeassa lääkealan toimijoiden valvontaprosessin johtajana syyskuuhun 2018, jonka jälkeen hän aloitti Fimean ylijohtajana viiden vuoden määräaikaisessa virassa.

Pelkonen toimi Fimean lääkealan toimijoiden valvontaprosessin johtajana vuodesta 2009 vuoteen 2018. Sitä ennen hän on toiminut muun muassa Lääkelaitoksessa päällikkönä ja asiantuntijana ja sosiaali- ja terveysministeriössä asiantuntijana.

## Kunnianosoituksia

* Suomen Leijonan komentajamerkki (2025)

## Lähteet

   

## Aiheesta muualla
* Eija Pelkosen cv
PFK Lokomotiv Plovdiv

**Profesionalei Futbolei Klub Lokomotiv Plovdiv** on jalkapalloseura Plovdivin kaupungista. Kaudella 2021–2022 seura pelaa Bulgarian korkeimmalla sarjatasolla Efbet liga:ssa. Seura on voittanut kaudella 2003–2004 Bulgarian mestaruuden.

## Lähteet
FC Torpedo Kutaisi

**Football Club Torpedo Kutaisi** on georgialainen jalkapalloseura Kutaisin kaupungista. Kutaisi pelasi vuonna 2018 Georgian korkeimmalla sarjatasolla Erovnuli Ligassa. Seura on perustettu vuonna 1946. Kutaisi pelaa kotiottelunsa Ramaz Shengelias Sakhelobis Stadionilla, jonne mahtuu 19&nbsp;400 asukasta. Seuralla on neljä Georgian mestaruutta vuosilta 2000, 2001, 2002 ja 2017.

## Lähteet
Lankan luterilainen kirkko

**Lankan luterilainen kirkko** on luterilainen kirkko, joka toimii Sri Lankassa Aasiassa. Kirkon jäsenmäärä on 5 324.

## Nykytilanne
Kirkko kuuluu tunnustukselliseen luterilaiseen Kansainväliseen luterilaiseen neuvostoon. Lisäksi se on ollut vuodesta 2001 lähtien Luterilaisen maailmanliiton jäsen.

## Lähteet
Chalchiuhtlicue

**Chalchiuhtlicue** oli asteekkien jokien, järvien, purojen ja muun makean veden jumalatar. Hän oli sateen jumala Tlalocin vaimo ja joissain myyteissä myös sisar. Hänet tunnettiin myös nimillä **Chalchihuitlicue** (nahuatliksi "Hän joka pitää jadehametta") tai **Matlalcueye** ("Hän joka pitää vihreää hametta").

Asteekkien kosmologian mukaan Chalchiuhtlicue hallitsi neljättä aurinkoa, ja hänen valtakaudellaan maissi otettiin käyttöön ensi kerran. Muiden veden jumalten tavoin hänet yhdistettiin usein käärmeisiin.

## Lähteet
### Viitteet
Little Child

**Little Child** on Mary Spiterin esittämä kappale, joka edusti Maltaa vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa kolmanneksi 123 pisteellä.

## Lähteet
Aina auki (albumi)

__NOTOC__
**Aina auki** on Jarkko Martikainen & Luotetut miehet -yhtyeen toinen studioalbumi, joka julkaistiin 31. elokuuta 2018.

## Kappaleet
#
#
#
#
#
#
#
#
#
#
#

## Arvostelut
* Desibeli.net: 
* Imperiumi: 6½/10
* Kaaoszine: 
* Soundi: 

## Lähteet
Gowan sulttaanikunta

**Gowan sulttaanikunta** eli **Makassarin sulttaanikunta** oli Sulawesin saaren eteläosassa sijainnut kuningaskunta. Sen hallitsijat kääntyivät islamiin vuonna 1605.  Kun portugalilaiset saapuivat ensimmäisinä eurooppalaisina Sulawesille vuonna 1511, Makassarissa käytiin jo kansainvälistä kauppaa arabien, intialaisten, jaavalaisten, kiinalaisten, siamilaisten ja malajien välillä. Makassar oli saaren merkittävin satamakaupunki, jossa käytiin kauppaa tekstiileillä, metallituotteilla ja mausteilla. Hollantilaiset saapuivat 1600-luvulla Sulawesille ja valloittivat Gowan.

## Lähteet
Eino I. Hukkinen

**Eino Ilmari Hukkinen** (20. tammikuuta 1883 Kuhmoinen – 1956) oli suomalainen toimittaja ja kääntäjä.

Hukkinen kirjoitti ylioppilaaksi Hämeenlinnan lyseosta, jonka jälkeen hän lähti vuonna 1902 Saksaan opiskelemaan eläinlääkäriksi, mutta päätti lopulta ryhtyä sanomalehtimieheksi. Hukkinen asui Dresdenissä, Stuttgartissa ja Hannoverissa, jossa hän työskenteli 1910–1912 kustannusalalla sekä 1912–1914 toimittajana. Suomeen palattuaan Hukkinen työskenteli 1915–1918 *[[Lahti (lehti)|Lahti]]*-sanomalehden toimitussihteerinä, ja sisällissodan jälkeen saksalaisille joukoille tarkoitetun *[[Suomi–Finnland]]*-lehden toimituksessa. Vuodet 1919–1926 Hukkinen työskenteli Suomen Tietotoimistossa, kunnes siirtyi eläkkeelle jäämiseensä saakka *[[Helsingin Sanomat|Helsingin Sanomien]]* palvelukseen. 

Hukkinen käänsi saksaksi runsaasti suomenkielistä lyriikkaa, kuten kymmeniä Yrjö Kilpisen lauluja, joita julkaistiin useissa saksalaisissa lehdissä. Lisäksi hän käänsi erilaisia tieteellisiä julkaisuja. Hukkinen toimi myös Helsingin Sanomien elokuvakriitikkona nimimerkillä ”E. H.”.

Eino I. Hukkisen poika oli näyttelijä Paavo Hukkinen ja veli maataloustieteilijä Yrjö Hukkinen.

## Lähteet
Le Castellet

**Le Castellet** tarkoittaa seuraavia:

## Maantieteessä
*Le Castellet, kunta Alpes-de-Haute-Provencen departementissa Ranskassa
*Le Castellet, kunta Varin departementissa Ranskassa.
Tairiázoume

**Tairiázoume** (, laus. ”Teriazume”, ”Sovimme yhteen”) on Evrydíkin esittämä kappale, joka edusti Kyprosta vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 11. 57 pisteellä.

## Lähteet
Bidasoa-luokka

**Bidasoa-luokka** oli Espanjan laivaston seitsemän 1940-luvulla valmistetun aluksen muodostama miinanraivaajaluokka.

## Suunnittelu
Luokan suunnittelu perustui Saksan laivaston tyypin 1940 M-luokan miinanraivaajiin.
## Alukset
Luokan alukset valmistuivat vuosina 1946-1949.

## Lähteet
*

### Viitteet
Monkey Me

**Monkey Me** on Mylène Farmerin yhdeksäs studioalbumi, joka julkaistiin 3. joulukuuta 2012.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Monté la riviè

**Monté la riviè** on Kalin esittämä kappale, joka edusti Ranskaa vuoden 1992 Eurovision laulukilpailussa Ruotsin Malmössä.  

Kappale sijoittui Euroviisuissa 23 maan joukosta sijalle 8. 73 pisteellä.

## Lähteet
Marko Meerits

**Marko Meerits** (s. 26. toukokuuta 1992 Tallinna, Viro) on virolainen jalkapallomaalivahti, joka edustaa Veikkausliigassa pelaavaa Vaasan Palloseuraa sekä Viron jalkapallomaajoukkuetta. 

## Lähteet

## Aiheesta muualla
Hindrek Ojamaa

**Hindrek Ojamaa** (s. 12. kesäkuuta 1995 Tallinna, Viro) on virolainen jalkapalloilija. Hän on edustanut Suomen Veikkausliigassa JJK Jyväskylää ja Vaasan Palloseuraa sekä Ykkösessä FC KTP:tä. Hän on pelannut Viron jalkapallomaajoukkueessa. Hän on pelipaikaltaan oikea puolustaja. 

## Lähteet

## Aiheesta muualla
Guernsey (nautarotu)

**Guernsey nautarotu** on kehitetty Guernseyn saarella, joka sijaitsee Englannin kanaalin Kanaalinsaarilla. Rotu on keskikoinen ja väriltään se on keltaruskean–valkeankirjava, yleensä perinnöllisesti sarvellinen. 

## Rodun historia ja kuvaus
Guernseyn rotu on yksi kolmesta Kanaalinsaarilla  alun perin olleista kanaalinsaarten karjaroduista, muut ovat Alderneyn ja Jerseyn naudat. Alderneyn nautoja oli toiseen maailmansotaan asti mutta kun saksalaiset miehittivät saaret vuonna 1940 naudat kuljetettiin Guernseylle jossa ne teurastettiin paikallisten ja miehitysjoukkojen ruuaksi. Guernseyn rotu on kehitetty Guernseyn saarella joka on noin 50 kilometrin päässä Ranskan rannikosta. Vuoden tienoilla 1700 se tunnustettiin erilliseksi roduksi ja vuodesta 1789 oli laitonta tuoda muita nautoja saarelle risteytymisen estämiseksi. Alun perin karjan uskotaan olevan kahden rodun risteytys, Alderneyn- ja normadialaisen Froment du Léon -naudan.

## Jalostus
Jalostuksen keskeiset tavoiteltavat ominaisuudet ovat: valkuaistuotos, maidon kuiva-ainepitoisuus, hedelmällisyys, terveys ja rakenne ja kestävyys.

## Lähteet

## Aiheesta muualla
* 
*
Kirjanorjankielinen Wikipedia

**Kirjanorjankielinen Wikipedia** on kirjanorjankielinen Wikipedian versio. Se on yksi vanhimmista Wikipedioista, sillä sen toiminta alkoi jo marraskuussa 2001. Yli 100&nbsp;000 artikkelin raja meni rikki helmikuussa 2007, tuolloin se oli 14. suurin Wikipedia. Maaliskuussa 2010 siellä oli 250&nbsp;000 artikkelia ja kesäkuussa 2018 yli 490&nbsp;000. Nykyään artikkeleita on yli .  Kirjanorjankielinen Wikipedia oli pitkään artikkelimäärältään melkein samankokoinen kuin suomenkielinen Wikipedia, mutta 2010-luvulla kokoero on kasvanut kirjanorjankielisen Wikipedian eduksi.

Norjan toinen kirjakieli on uusnorjan kieli, jolla myös on oma wikipediansa, Uusnorjankielinen Wikipedia.
Taika tapahtuu

**Taika tapahtuu** on Litku Klemetin toinen sooloalbumi, joka julkaistiin 20. huhtikuuta 2018 levymerkillä Luova Records. Albumi julkaistiin alun perin kasetti -ja CD-formaateissa, ja sen vinyylipainos julkaistiin 3. elokuuta 2018. Albumin on äänittänyt ja miksannut aiemmin Radiopuhelimia tuottanut Pekka Tuomi, joka myös soittaa albumilla kosketinsoittimia.

Albumin kappaleet ovat edellisalbumiin nähden pidempikestoisia, soundillisesti muhkeampia sekä aavistuksen hitaampia. Klemetti on luonnehtinut albumin teeman olevan inspiraation ja ”hetkien kipinän”, ja totesi halunneensa tehdä ”lempeän, kepeän ja mukavan kotipuuhastelulevyn”.

Albumi debytoi Suomen virallisen listan sijalla 27, ja fyysisten äänitteiden listan sijalla 10. Radio Helsinki valitsi *Taika tapahtuu* -albumin toukokuussa 2018 viikon levyksi. Musiikkilehti Rumban kriitikot äänestivät albumin vuoden kymmenen parhaan kotimaisen levyn listan seitsemänneksi. Soundi-lehden vastaavalla listalla levy sijoittui kolmanneksi.

Klemetin sanoitukset ja sävellykset albumilla olivat ehdokkaina vuoden 2019 Teosto-palkinnon saajaksi.

## Vastaanotto

Albumi sai erinomaisen vastaanoton. Keskisuomalaisen Ville Luoma-aho kehui albumia Klemetin uran parhaaksi kokonaisuudeksi, joka sisältää puolia niin hiotusta studiotyöskentelystä omaleimaiseen tee-se-itse -toteuttamiseen. Verkkomedia Nuorgamin Niko Peltonen antoi albumille arvosanan 83/100. Hän koki levyn loppupuolen pidempien progekappaleiden olevan yllättäen albumin kiinnostavinta antia ja piti itse kokonaisuutta yhtenä luontevimmista Love Recordsin perinnön kierrätyksistä. Soundin Mikael Mattila antoi albumille neljä tähteä viidestä ja totesi sarjakuvamaisten sävellysratkaisujen toimivan mielikuvituksella leikittelevässä kappaleannissa sekä olevan oiva välitilinpäätös siihenastisista konsepteista ja tulevasta potentiaalista.

## Kappaleet

## Lähteet
Grainsville

**Grainsville** on Steve ’n’ Seagullsin kolmas studioalbumi, joka julkaistiin 31. elokuuta 2018.

Albumin ensimmäinen single on 25. toukokuuta 2018 julkaistu Van Halen -cover ”Panama”.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Peugeot J7

**Peugeot J7** on Peugeot’n vuosina 1965–1980 valmistama pakettiautomalli, joka korvasi Peugeot D4:n. Sen seuraajaksi tuli Peugeot J9.

Moottoreina olivat aluksi 1,5- ja 1,6-litraiset bensiinimoottorit sekä 1,8- ja 1,9-litraiset dieselmoottorit. Vuodesta 1970 lähtien bensiinimoottorit olivat 1,6- ja 1,8-litraiset.

Vuonna 1975 ohjaamossa uudistettiin kojelautaa ja ovipaneeleja. Uusiksi dieselmoottoreiksi tulivat 2,1- ja 2,3-litraiset vuonna 1977. 

## Lähteet

## Aiheesta muualla
Sisar Gabriel

**Sisar Gabriel** () on Moira Armstrongin ohjaama brittiläinen kuusiosainen minisarja vuodelta 1993 ja perustuu Marcelle Bernsteinin samannimiseen romaaniin *Body & Soul* (1991), jonka pohjalta Paul Hines ja Jill Hyem sovittivat minisarjan käsikirjoituksen. Minisarjan nimiroolia sisar Gabrielia näyttelee Kristin Scott Thomas. Minisarjan tuottajana oli Jacky Stoller.

*Sisar Gabriel* kuvattiin Englannissa. Minisarja ensiesitettiin Suomessa nimellä *Själens frihetslängtan* ruotsinkielisellä FST2-kanavalla maanantaisin 12.6.–17.7.1995 ja uudelleen nimellä *Sisar Gabriel* suomenkielisellä Yle TV1 -kanavalla torstaisin 9.5.–13.6.1996. *Sisar Gabriel* oli ehdolla Baftan saajaksi vuoden 1994 gaalassa.

## Juoni
Anna Gibson on elänyt sisar Gabriel -nimisenä katolisen kirkon nunnana walesilaisessa luostarissa viimeiset 16 vuotta, mutta nyt epäilys tästä elämänvalinnasta on alkanut hiipiä hänen mieleensä – nunnana olo ei olekaan ehkä sitä mitä hän elämältä haluaa. Kun hänen veljensä kuolee traagisesti, hän lähtee luostarista väliaikaisesti auttamaan tämän raskaana olevaa Lynn-vaimoa ja kahta lasta sekä pelastamaan perheyrityksen konkurssilta. Muutos pakottaa Annan valitsemaan kahden erilaisen maailman väliltä: palatako luostariin vai ei.

## Näyttelijät

## Lähteet
Hopedale (Newfoundland ja Labrador)

**Hopedale** on asutuskeskus Kanadan Newfoundlandiin ja Labradoriin kuuluvan Labradorin rannikolla. Sen asukasluku oli vuonna 2016 yhteensä 574 ja asukkaiden valtaosa on inuiteja. Hopedale on myös Newfoundlandin ja Labradorin alaisen inuitien itsehallinnollisen Nunatsiavutin alueen lainsäädännöllinen pääkaupunki.

## Historia

Inuitit tunsivat nykyisen asutuskeskuksen alueen nimellä *Agvituk*, joka viittaa paikkaan, jolla esiintyy valaita. Hopedalen asutuskeskus sai alkunsa herrnhutilaisesta lähetysasemasta. Herrnhutilaiset yrittivät perustaa lähetysaseman paikalle vuonna 1752, mutta tuolloin kuusi lähetystyöntekijää sai surmansa paikallisten inuitien käsissä. Lähetysasema perustettiin uudelleen vuonna 1782. Asema tarjosi esimerkiksi koulutusta ja kirkkotiloja inuiteille, minkä lisäksi asemalle saapui eurooppalaisia siirtolaisia. Lähetysasemien määrää alettiin vähentää 1950-luvulta lähtien ja viimeiset lähetysasemat sulkeutuivat vuoteen 1990 mennessä. Hopedalessa Hudsoninlahden kauppakomppania otti vastuulleen aseman vuonna 1926 ja 1940-luvulla se siirtyi Newfoundlandin viranomaisille. Seuraavalla vuosikymmenellä paikalla toimi 1990-luvulle saakka ennakkovaroitustutka-asema.

Hopedale on nykyisin vuonna 2005 perustetun Newfoundlandin ja Labradorin alaisen Nunatsiavutin itsehallinnollisen alueen lainsäädännöllinen pääkaupunki. Alueen hallinnollinen pääkaupunki on Nainissa.

## Talous
Paikallisten asukkaiden pääelinkeino on kalastus. Paikalla sijaitsee kalanjalostuslaitos, minkä lisäksi taloudellista merkitystä on myös ekoturismilla.

## Väestö
Hopedalen asukasluku oli vuoden 2016 väestönlaskennan mukaan 574. Vuoden 2011 laskennassa sama luku oli 556. Paikallisten valtaosa puhui äidinkielenään englantia. Eri inuittikieliä puhui äidinkielenään yhteensä 45 henkilöä. Etniseltä taustaltaan asukkaiden valtaosa ilmoittautui inuiteiksi.

## Lähteet
Rudolf Prüss

**Rudolf William Prüss** (2. toukokuuta 1903 Riika – 14. helmikuuta 1940 Koiviston maalaiskunta) oli afrikkalaistaustainen suomalainen korpraali, joka taisteli vapaaehtoisena ja kaatui talvisodassa. Hän toimi Kannaksen hiihtopartion johtajana.

Prüssin isä oli todennäköisesti afrikkalaistaustainen sirkustaiteilija. Ennen talvisotaa hän toimi autonkuljettajana ja tarjoilijana. Prüss oli naimisissa ja hänellä oli yksi lapsi. Hän vaikutti myös suojeluskunnissa.

## Lähteet
Northern Chaos Gods

**Northern Chaos Gods** on Immortalin yhdeksäs studioalbumi, joka julkaistiin 6. heinäkuuta 2018.

Albumi on yhtyeen ensimmäinen ilman vuonna 2015 yhtyeen jättänyttä laulajaa Abbathia.

## Kappaleet

## Kokoonpano
* Demonaz – laulu, kitara
* Horgh – rummut
* Peter Tägtgren – basso, tuotanto, miksaus

## Arvostelut
* Imperiumi: 8/10
* Kaaoszine: 
* Soundi: 

## Lähteet

## Aiheesta muualla
* 
*
Pikkupirkot

**Pikkupirkot** (*Scymnus*) on leppäpirkkojen (Coccinellidae) heimoon kuuluva kovakuoriaissuku. Sukuun kuuluu ainakin 100 lajia. Lajimäärä vaihtelee eri lähteissä. Suomessa on tavattu 14 pikkupirkkolajia.

## Pikkupirkkoja
*Männynpikkupirkko (*Scymnus nigrinus*)
*Löylypikkupirkko (*Scymnus suffrianoides*)
*Ketopikkupirkko (*Scymnus frontalis*)
*Rinnepikkupirkko (*Scymnus schmidti*)
*Pohjanpikkupirkko (*Scymnus jakowlewi*)
*Valupikkupirkko (*Scymnus interruptus*)
*Paahdepikkupirkko (*Scymnus rubromaculatus*)
*Ahopikkupirkko (*Scymnus femoralis*)
*Kuusipikkupirkko (*Scymnus abietis*)
*Tuomipikkupirkko (*Scymnus ferrugatus*)
*Lehtopikkupirkko (*Scymnus auritus*)
*Pyörrepikkupirkko (*Scymnus impexus*)
*Juovapikkupirkko (*Scymnus suturalis*)
*Tammipikkupirkko (*Scymnus silesiacus*)
*Mustapikkupirkko (*Scymnus ater*)
*Pensaspikkupirkko (*Scymnus haemorrhoidalis*)
*Pajupikkupirkko eli luhtapikkupirkko (*Scymnus limbatus*)
*Rahkapikkupirkko (*Scymnus fennicus*)
*Luumupikkupirkko (*Scymnus subvillosus*)

## Lähteet

## Aiheesta muualla
*Laji.fi: Pikkupirkot (''Scymnus'')
*ITIS: Scymnus 
*Bug Guide: Genus Scymnus 
*Pherobase: Semiochemicals of Genus Scymnus
Peugeot J9

**Peugeot J9** on Peugeot’n vuosina 1981–1991 valmistama pakettiautomalli, joka korvasi Peugeot J7:n. Turkissa auton valmistus jatkui vuoteen 2006 saakka.

Moottoreina olivat aluksi 1,6- ja 2,0-litraiset bensiinimoottorit sekä 2,1- ja 2,3-litraiset dieselmoottorit. Myöhemmin tarjolle tuli myös 2,5-litrainen diesel. Vuonna 1987 tuli saataville viisivaihteinen vaihteisto, samalla ohjaamossa uudistettiin kojelautaa. 

## Aiheesta muualla
Roland Baar

**Roland Baar** (12. huhtikuuta 1965 Osterholz-Scharmbeck, Länsi-Saksa – 23. kesäkuuta 2018 Velpke) oli saksalainen soutaja, olympiamitalisti ja maailmanmestari. Hän työskenteli insinöörinä autoteollisuudessa ja professorina.

Baar saavutti kahdeksikossa olympiahopeaa Atlantassa 1996 ja olympiapronssia Barcelonassa 1992. Hän kilpaili olympiatasolla myös Soulissa 1988. Maailmanmestaruuksia Baar voitti perämiehellisessä kahdeksikossa viisi kappaletta. Baar opiskeli insinööriksi ja tohtoriksi asti. Hän työskenteli autoteollisuudelle ja myöhemmin professorina. Baar kuoli auto-onnettomuudessa 53-vuotiaana 23. kesäkuuta 2018.

## Lähteet
* Roland Baar Bio, Stats, and Results Olympics at Sports-Reference.com 

### Viitteet
Päivä päivältä vähemmän

**Päivän päivältä vähemmän** on Litku Klemetti & Tuntematon numero -yhtyeen toinen studioalbumi, joka julkaistiin marraskuussa 2017 levymerkillä Luova Records. Albumi julkaistiin digitaalisen formaatin lisäksi ainoastaan kasettina.

Kappaleesta ”Litku-show” kuvattiin musiikkivideo. Kappale ”Danny & Kirka” on julkaistu alun perin jo heinäkuussa 2016.

## Kappaleet

## Lähteet
Venezuelan luterilainen kirkko

**Venezuelan luterilainen kirkko** (*Iglesia Luterana de Venezuela (ILV)*) on luterilainen kirkko, joka toimii Venezuelassa Etelä-Amerikassa. Kirkon jäsenmäärä on 1 607.

## Nykytilanne
Kirkolla on 15 seurakuntaa ja 1607 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon. Kirkolla on oma teologinen oppilaitos, “Juan de Frías” Theological Institute.

## Lähteet

## Aiheesta muualla
* Kirkon kotisivut
Football Paradise

**Football Paradise** on intialainen jalkapalloaiheinen blogi, joka keskittyy eurooppalaisesta jalkapallosta kertoviin laajoihin artikkeleihin, kirja-arvosteluihin ja haastatteluihin. Blogi on englanninkielinen, ja sen perusti Gaurang Manjrekar vuonna 2008.

*Football Paradise* on vastaanottanut kaksi Football Blogging Award -ehdokkuutta parhaasta kansainvälisestä blogista (vuosina 2016 ja 2018) ja voittanut palkinnon kertaalleen vuonna 2016.

## Lähteet

## Aiheesta muualla
* ''Football Paradise''
Gouinit

**Gouinit** (*guinit*, *mbwenit*, *kpenit*) ovat gurilaista cerman kieltä puhuva kansa Ferkessédougoun pohjoispuolella Norsunluurannikolla ja rajaseudulla Burkina Fasossa. Heidän katsotaan kuuluvan senufoihin. Gouineja on arvioitu olevan ehkä 60&nbsp;000 henkeä. Heidän pääelinkeinonsa ovat karjanhoito ja maanviljely.

## Lähteet
Yhteisnavetta

**Yhteisnavetta** on  kahden tai useamman osakkaan perustama maitotila, jossa  tuotetaan maitoa yhteisellä työpanoksella.

Yhteisnavetassa työt, vastuu ja tulos jaetaan osakkaiden kesken. Yhteisnavetan hyötyjä ovat: taloudellinen riski on jakautuneet useammalle kotitaloudelle, vapaapäivät ja lomat voidaan järjestellä säännöllisiksi, jokainen osakas pystyy keskittymään kapeampaan osa-alueeseen kuin yksin tehdessä, yrittäjyydet ilot ja murheet voidaan jakaa keskenään. Haasteita voivat tuottaa rahanpuute, henkilökemiat, osakkaan elämäntilanteen muuttuminen siten, että hän ei pääse osallistumaan yrityksen toimintaan suunnitellusti ja erilaiset ajatukset yrityksen kehittämisestä.

## Lähteet

## Aiheesta muualla
* 
* 
* 
*
Krystal Boyd

**Krystal Boyd**, oikealta nimeltään **Anjelica**, **Abbie** (alkuperäiseltä nimeltään **Ksenia Kondratyeva**, s. 14. huhtikuuta 1993 Moskova) on venäläissyntyinen pornonäyttelijä ja eroottinen malli.

## Valikoitu filmografia
* Little Anal Angels 2 (2011)
* Right Touch (2016)
* Temptations (2016)
* Young And The Bushless 2 (2016)

## Lähteet
Alberto Chissano

**Alberto Chissano** (1935–1994) oli mosambikilainen kuvanveistäjä, joka tuli tunnetuksi etenkin puuveistoksistaan.

Chissano kasvoi maaseudulla, toimi lapsena paimenena ja lähti nuorena kaupunkiin kotiapulaiseksi. Sieltä hän lähti Etelä-Afrikan kaivoksiin töihin. Palattuaan synnyinseudulleen hän kävi armeijan ja meni sitten siivoojaksi taideyhteisöön. Saamiensa vaikutteiden rohkaisemana hän kokeili itsekin veistämistä ja jäi sille uralle. Hän piti ensimmäisen oman näyttelyn 29-vuotiaana vuonna 1965. Puun lisäksi hän on käyttänyt rautaa ja kiveä, ja hänen töitään pidetään esimerkkinä eurooppalaisen ja afrikkalaisen perinteen vuoropuhelusta.

Chissano piti ensimmäisen näyttelynsä ulkomailla vuonna 1972. Hänen kodistaan tehtiin museo ja galleria Mosambikin itsenäistyessä, ja useat seuraavan sukupolven kuvanveistäjät saivat siellä opetusta.

## Lähteet